ร้านพิซซาเล็กๆในโครงการ Jira wasa นิมมานซอย 13 ที่เจ้าของลงมือทำเองจากการครีเอทหน้าพิซซาแนวฟิวชั่นแป้งบางกรอบได้อย่างลงตัว แต่ละถาดทำใหม่ถาดต่อถาด ไม่มีค้างหรือทำรอ ดังนั้นหากใครอยากไปชิมต้องไปในอารมณ์ชิลๆ สบายๆแล้วจะรู้ว่ามันอร่อยสมกับการรอคอยจริงๆ
วันนี้วงในพามาชิม โดยเริ่มจากCaesar Salad (139บาท) และ Vinaigrette with Tuna Salad(139บาท) รสชาติดี ผักสดกรอบ ต่อมาพิซซาหน้าต่างๆก็ทะยอยเสิร์ฟมาให้ชิมกัน หน้าต่างๆที่มาลองคือ 
ซอสวาซาบิ+กุ้ง+สาหร่าย(189 บาท) รสชาติออกมาดี ได้กลิ่นวาซาบิแต่ไม่ฉุนหอมสาหร่าย  
ซอสครีมผักโขมเบคอน(189บาท) ถาดนี้ก็หอมผักโขมและเค็มๆมันๆกับเบคอนกรอบอร่อย
Italian sausage+Green olive (184บาท )ถาดนี้ก็อร่อย ไส้กรอกเป็นเนื้อหมู สบายใจได้สำหรับคนไม่ทานเนื้อ
ซอส Russian Vodka ถาดนี้ไม่แน่ใจในส่วนผสมแต่ถูกใจมากเพราะรสชาติจัดจ้าน สมกับความแรงของว้อดก้า รัสเซียจริงๆ  
ซอสcarbonara (189บาท) ถาดนี้ให้ความรู้สึกเหมือนกินสปาเกตตี้แฮะ อร่อยใช้ได้เหมือนกัน
ส่วนหน้าซอสซีฟู๊ด หน้าแซลมอน และหน้าอื่นๆ ก็ถือว่ารสชาติอร่อย ในปริมาณที่พอดีกับหนึ่งหรือสองคนทานกำลังดี ต่อมาคือพาสต้า3เมนูคือ สปาเกตตี้เบคอนพริกแห้ง เส้นทำได้ดีรสชาติอร่อย อีกเมนูหนึ่งเป็นเฟตตูชินี่คาโบนาร่า ก็ถือว่าใช้ได้ และสุดท้าย Angel hairy seafood เป็นเส้นสปาเกตตี้หมึกผัดกับหอยแมลงภู่ชิลี กุ้งและปลาหมึก จานนี้เป็นฟิวชั่นที่สวยทีเดียว 
สำหรับร้าน 8-inch Pizzaนี้ถือว่าเป็นร้านนั่งเล่นชิลๆกับเพื่อนฝูง ครอบครัว ในบรรยากาศไม่รีบร้อนอีกที่นึงได้เลย
 
 